Lyudmila Pavlichenko

alt=Lyudmila_Pavlichenko_portrait|thumb|Lyudmila Mikhailovna Pavlichenko,1943.
**Lyudmila Mikhailovna Pavlichenko** (12 Julai 1916 - 10 Oktoba 1974) alikuwa askari wa kulenga shabaha wa Umoja wa Kisovyeti wakati wa vita kuu ya pili ya dunia.
 
Yeye ndiye mwanamke mwenye mauaji mengi zaidi yaliyothibitishwa, na pia ni mmoja wa walenga shabaha hatari zaidi katika historia, akiwa na mauaji 309 yaliyothibitishwa.

Alihudumu katika jeshi jekundu la kisovyeti, katika hatua za mwanzo za mapigano kwenye vita kuu ya pili ya dunia.

Baada ya kujeruhiwa vitani na mlipuko wa ganda la bomu,alihamishwa kwenda jijini Moscow.Baadaye alipona  majeraha yake,ambapo alifundisha kulenga shabaha kwa askari wengine wa jeshi jekundu la kisovyeti na pia kuwa msemaji wa umma wa jeshi hilo.  

Mwaka 1942 alitembelea Marekani, Kanada na Uingereza. Baada ya vita kumalizika mwaka 1945, alipewa kazi mpya kama mtafiti mwandamizi katika jeshi la majini la Kisovyeti . Alifariki kwa kiharusi akiwa na umri wa miaka 58. ambaye alikuwa na asili ya ukoo wa Urusi wenye hadhi ya kifalme.

Familia ilihamia mji wa Kiev,pale Lyudmila alipofikisha umri wa  miaka 14.

Baba yake alikuwa mwanachama wa Chama cha Kikomunisti na aliwahi kuwa kamisaa wa kikosi katika jeshi jekundu la kisovyeti.

Akiwa mtoto, Lyudmila alijieleza kama msichana mwenye tabia za kiume na alikuwa mshindani mkubwa katika michezo. Akiwa jijini  Kiev alijiunga na klabu ya upigaji risasi katika shirika la OSOAVIAKhIM, akajifunza kuwa mpiga risasi stadi na kupata beji ya umahiri wa upigaji wa risasi pamoja na cheti cha mpiga risasi hodari.

Mwaka 1932 aliolewa na Alexei Pavlichenko wakapata mtoto wa kiume, Rostislav (1932–2007). Hata hivyo ndoa hiyo ilivunjika haraka na Lyudmila akarudi kuishi na wazazi wake.

Alisoma shule ya usiku huku akifanya kazi za nyumbani. Wakati wa mchana alifanya kazi kama fundi mashine katika kiwanda cha Kiev Arsenal factory.

Mwaka 1937 alijiunga na Chuo Kikuu cha Kiev kusoma historia akikusudia kuwa mwanahistoria na mwalimu. Huko pia alishiriki katika timu ya riadha ya chuo kama mkimbiaji wa mbio fupi.

Pia alipata mafunzo ya upigaji risasi wa mbali  kwa miezi sita katika shule ya kijeshi ya jeshi jekundu la kisovyeti.

## Vita vya Pili vya Dunia 
Mwezi Juni 1941 Pavlichenko alikuwa na miaka 25 na alikuwa katika mwaka wa nne wa masomo yake katika chuo kikuu cha Kiev University wakati wa utawala wa Nazi wa Kijerumani ulipoanza uvamizi dhidi ya Umoja wa Kisovieti.

Afisa wa usajili alijaribu kumshawishi awe muuguzi lakini alikataa. Baada ya kuona kuwa alikuwa na mafunzo kadhaa ya kijeshi,na alikubaliwa kujiunga na jeshi kama askari wa kulenga shabaha.

Huko akawa mmoja wa wanawake 2,000 waliokuwa askari wa kulenga shabaha, ambapo takriban 500 tu walinusurika katika vita hiyo.

Alipandishwa cheo kuwa sajenti mkuu Agosti 1941 baada ya kufikisha mauaji 100 zaidi.

Baadaye aliolewa na mlenga shabaha mwenzake Alexei Kitsenko, lakini muda mfupi baadaye alijeruhiwa vibaya na kufariki hospitalini.

Mnamo Mei 1942 alitajwa rasmi kwa kuua askari 257.  

Kwa jumla alihesabiwa kuua askari 309 katika vita kuu ya pili ya dunia, wakiwemo walenga shabaha 36 wa adui.

Mnamo Juni 1942 alijeruhiwa usoni na vipande vya ganda la bomu na alihamishwa kutoka mji wa Sevastopol kwa manowari.

Baada ya kupona alibadilishwa na kuwa mtu wa propaganda wa jeshi jekundu la kisovyeti na kupewa jina la utani la "Mama wa kifo".  

Pia aliendelea kufundisha walenga shabaha wengine hadi mwisho wa vita mwaka 1945.

## Maisha ya baadaye 
Baada ya vita, Pavlichenko alimaliza masomo yake katika chuo kikuu cha Kiev University na kuwa mwanahistoria.  

Kuanzia 1945 hadi 1953 alifanya kazi kama msaidizi wa utafiti katika makao makuu ya jeshi la majini la umoja wa  Kisovyeti.

Baadaye alijihusisha na Kamati ya umoja wa kisovyeti ya Wanajeshi Wastaafu wa Vita.

## Kifo na urithi 
Pavlichenko alifariki kwa kiharusi tarehe 10 Oktoba 1974 akiwa na miaka 58 na alizikwa mjini Moscow.  

Mwanawe Rostislav alizikwa karibu naye.

Stampu ya kumbukumbu ya Umoja wa Kisovieti yenye picha yake ilitolewa mwaka 1976.

## Marejeo 
Jamii:Waliozaliwa 1916
Jamii:Waliofariki 1974 
Jamii:wanawake wa Urusi
Jamii:WikiGap JWK 2026